钦定古今图书集成/明伦汇编/闺媛典/第092卷 > 黄氏姊妹
## 钦定古今图书集成/明伦汇编/闺媛典/第092卷 > 黄氏姊妹

按《天台县志》：黄氏姊妹，临海人，同祖出也。长名大山，
适桐桥胡崇选；次名三奴，适南溪吴克表。并恭顺协
和，克遵妇道。后吴以解粮违期，系京师狱。两家相去
里许，其姊遣人戒妹曰：“若夫罹谴，必贻累妻孥。宜早
见，几无辱玷我家。”时妹已预决于心，扃门自缢。既而
狱连于胡，其姊亦死于舍侧池中。姊年三十，妹年二
十九，皆有容色，乡大夫莫不悲之。